

**ภาพข่าวประชาสัมพันธ์**

**กรุงไทยคว้า 2 รางวัลระดับสากล “Top 25 ASEAN Selectors” และ “Strategic Partnership of   
the Year” ตอกย้ำผู้นำนวัตกรรมการลงทุน**

**นายประมุข มาลาสิทธิ์** ผู้อำนวยการฝ่ายอาวุโส Chief Investment Office ธนาคารกรุงไทย   
รับ 2 รางวัลใหญ่จากเวที Asian Banking & Finance Retail Banking Awards 2024 ประกอบด้วย **รางวัล Top 25 ASEAN Selectors** และ **รางวัล Strategic Partnership of the Year** จากความสำเร็จในการพัฒนาผลิตภัณฑ์และบริการการลงทุน พลิกการลงทุนให้ง่ายและงอกเงย สร้างความมั่นคงทางการเงินอย่างยั่งยืน   
ตอกย้ำผู้นำนวัตกรรมการลงทุน และความมุ่งมั่นในการเป็นที่หนึ่งในใจลูกค้าด้านการลงทุน

**รางวัล Top 25 ASEAN Selectors** จัดอันดับโดย Citywire Asia เพื่อยกย่อง 25 ผู้บริหารธุรกิจการเงินระดับแถวหน้าในภูมิภาคอาเซียน ที่มีความเชี่ยวชาญและมีผลงานเป็นที่ยอมรับ โดยได้รับการเสนอชื่อและให้คะแนนจากลูกค้า ผู้เชี่ยวชาญในวงการ และวัดผลงานจากการคัดสรรผลิตภัณฑ์ การแนะนำการลงทุน และประวัติการตัดสินใจลงทุนในภูมิภาคอาเซียน สอดคล้องกับการดำเนินงานของธนาคารกรุงไทยที่ขับเคลื่อนธุรกิจด้วยนวัตกรรมและเทคโนโลยี เพื่อก้าวเป็นผู้นำนวัตกรรมการลงทุน (Leading in Innovative Investment)   
ทำให้การลงทุนเป็นเรื่องง่าย ผ่านดิจิทัลแพลตฟอร์มที่ทุกคนเข้าถึงได้ มีการบริหารจัดการพอร์ตการลงทุนอย่าง  
มีประสิทธิภาพ และคัดสรรกองทุนที่มีศักยภาพ สร้างโอกาสให้เงินลงทุนงอกเงยในทุกสภาวะตลาด

**รางวัล Strategic Partnership of the Year** ยกย่ององค์กร ที่มีความมุ่งมั่นในการสร้างความร่วมมือกับพันธมิตร เพื่อพัฒนาผลิตภัณฑ์และบริการให้ตอบโจทย์ความต้องการของลูกค้าอย่างตรงจุด โดยธนาคารกรุงไทย ได้ออกแบบผลิตภัณฑ์การลงทุนกับพันธมิตรระดับโลกอย่าง Fidelity International เพื่อตอบโจทย์นักลงทุนไทย ด้วยเทคโนโลยีและนวัตกรรมด้านการลงทุน ช่องทางดิจิทัลที่ทุกคนเข้าถึงได้ ทั้งบนแอปพลิเคชันเป๋าตัง และแอปพลิเคชัน Krungthai NEXT ให้ลูกค้าสามารถลงทุนได้อย่างครบวงจรทั้งหุ้น ทอง กองทุน และพันธบัตร ซึ่งได้รับการตอบรับที่ดีในทุกผลิตภัณฑ์ ช่วยให้คนไทยเข้าถึงการออมและการลงทุนได้อย่างทั่วถึง สะดวก และปลอดภัย   
เพื่อสร้างความมั่นคงทางการเงินในอนาคต

ธนาคารกรุงไทย มุ่งมั่นนำเทคโนโลยีและนวัตกรรมมาพัฒนาบริการด้านการลงทุนในทุกด้าน   
ทั้งการพัฒนาผลิตภัณฑ์และบริการ การบริหารจัดการพอร์ตการลงทุน รวมถึงการต่อยอดความร่วมมือกับพันธมิตร เพื่อตอบโจทย์การลงทุนทั้งในประเทศและต่างประเทศ สร้างประสบการณ์ที่ดียิ่งขึ้นให้กับลูกค้า   
ซึ่งเป็นส่วนสำคัญที่ทำให้ได้รับรางวัลด้านการลงทุนในระดับสากล ตอกย้ำการดำเนินงานธนาคาร   
ในการขับเคลื่อนธุรกิจและเศรษฐกิจ ของประเทศให้เติบโตอย่างยั่งยืน ตามวิสัยทัศน์ **"กรุงไทย เคียงข้างไทย   
สู่ความยั่งยืน"**

**ทีม Marketing Strategy**   
**16 ตุลาคม 2567**